**Signalkabler leveres nu på kabeltromler med op til 500 m**

Udover kabelringe på op til 100 meter tilbyder Phoenix Contact nu også signalkabler i længder på op til 500 meter på kabeltromler i lave stykantal. Kunderne kan derved drage fordel af det tætte samarbejde mellem Phoenix Contact og førende kabelproducenter. Da Phoenix Contact bearbejder adskillige tusind kilometer kabel om året, er virksomheden også i stand til at tilbyde et enestående prisniveau i forhold til ydelse, også ved små mængder.

Signalkablerne leveres i et bredt udvalg med kabelkapper i forskellige kvaliteter som PUR eller PVC, forskellige ledertværsnit, med forskelligt antal ledere og endda med forskellige kabelfarver. Derudover fås også skærmede og uskærmede kabler. Kunderne kan selv konfigurere kabeltromlerne, og længden kan bestemmes individuelt mellem 110 og 500 meter, endda i 10 meter intervaller.

Til tilslutning af kablerne tilbyder Phoenix Contact et omfattende udvalg af stik til egen montage. De leveres som M8, M12 eller ventilstik, med valgfri lodde-, skrue-, fjeder- eller hurtig skæreklemmetilslutningsteknologi.

For yderligere information kontakt Product Manager Henning O. Lippert, hlippert@phoenixcontact.dk eller kundeservice på telefon 36 77 44 11.